CELEX: C2007/269/58
Language: mt
Date: 2007-11-10 00:00:00
Title: Kawża C-406/07: Rikors imressaq fil- 4 ta' Frar 2007 — Il-Kummissjoni tal-Komunitajiet Ewropej vs Ir-Repubblika Ellenika

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/34
            
         Rikors imressaq fil-4 ta' Frar 2007 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-406/07)
   (2007/C 269/58)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentant: D. Triandafillou)
   
      Konvenuta: Ir-Repubblika Ellenika
   Talbiet tar-rikorrenti
   
               —
            
            
               tikkonstata li r-Repubblika Ellenika naqset:
               
                           a)
                        
                        
                           milli twettaq l-obbligi imposti fuqha skond l-Artikoli 56 u 43 KE u l-Artikoli 31 tal-Ftehim ŻEE, peress li applikat għad-dividendi li joriġinaw minn pajjiż barrani sistema fiskali li hija inqas vantaġġjuża min dik applikata għad-dividendi ta' oriġini nazzjonali;
                        
                     
                           b)
                        
                        
                           milli twettaq l-obbligi li hija għandha skond l-Artikolu 43 KE u ta' l-Artikolu 31 tal-Ftehim ŻEE, billi żammet fis-seħħ id-dispożizzjonijiet tal-Kodiċi ta' intaxxar tad-dħul (Liġi Nru 2238/94 fil-verżjoni tagħha li ġiet emendata l-aħħar mil-Liġi Nru 3296/2004) li jipprovdi li l-impriżi privati barranin huma suġġetti fil-Greċja għal taxxa ogħla minn dik imposta fuq il-kumpanniji Griegi;
                        
                     
         
               —
            
            
               tikkundanna lir-Repubblika Ellenika tbati l-ispejjeż.
            
         Motivi u argumenti prinċipali
   Il-Kummissjoni tikkunsidra li l-Istati membri ma jistgħux japplikaw għad-dividendi li joriġinaw minn pajjiż barrani taxxa ogħla minn dik applikata fir-rigward tad-dividendi ta' oriġini nazzjonali,
   L-eżenzjoni fiskali prevista mil-leġiżlazzjoni fiskali Griega hija intiża sabiex tiġi evitata t-tassazzjoni doppja fuq il-qligħ tal-kumpanniji mqassam lill-azzjonisti, iżda tapplika biss għad-dividendi ta' oriġini nazzjonali.
   Għaldaqstant, il-leġiżlazzjoni fiskali Griega għandha bħala effett li tiskoraġġixxi lill-persuni taxxabbli fil-Greċja milli jinvestu l-kapital tagħhom f'kumpanniji stabbiliti fi Stat Membru ieħor.
   Id-dispożizzjonijiet tal-leġiżlazzjoni fiskali Griega għandhom ukoll effett restrittiv fir-rigward tal-kumpanniji stabbiliti fi Stati membri oħra, minħabba li din il-leġiżlazzjoni tostakola lil dawn il-kumpanniji milli jiġbru kapital fil-Greċja.
   Sa fejn id-dħul mill-kapital ta' oriġini mhux Griega jkun suġġett għal sistema fiskali inqas vantaġġjuża mid-dividendi mqassma mill-kumpanniji stabbiliti fil-Greċja, l-ishma tal-kumpanniji stabbiliti fi Stati Membru oħra jkunu inqas attraenti, għal investituri li jirrisjedu fil-Greċja, mill-ishma tal-kumpanniji li għandhom is-sede tagħhom fil-Greċja.
   Jirriżulta minn dak kollu li ntqal li dispożizzjonijiet legali tat-tip in kwistjoni jikkostitwixxu restrizzjoni għall-moviment liberu tal-kapital, li huma bħala prinċipju pprojbiti mill-Artikolu 56 KE.
   F'dak li jirrigwarda l-persuni totalment taxxabbli fil-Greċja li għandhom ishma barranin li jippermettulhom jeżerċitaw influwenza reali fuq id-deċiżjonijiet tal-kumpannija u jidderiġu l-attivitajiet tagħha, dan wkoll huwa restrizzjoni għal-libertà ta' stabbiliment, ipprojbita mill-Artikolu 43 KE.